མཇུག་ཏུ་ཝུའུ་དབྱིང་ཅེས་བློ་མཐུན་ཁྲེན་ཆོན་གོས་བོད་རང་སྐྱོང་ལྗོངས་ཏང་ཨུད་ཀྱི་ཧྲུའུ་ཅི་གནང་རིང་བསམ་བློར་བཅིངས་འགྲོལ་གཏོང་བ་དང་འགན་ཁུར་ཕོད་པའི་ཐོག་ནས་ང་ཚོ་ཀྲུང་དབྱང་གི་བླང་བྱ་དང་མཐུན་པ་དང་།བོད་ཀྱི་དོན་དངོས་དང་མཐུན་པ།མི་རིགས་ཁག་གི་མང་ཚོགས་ལ་བདེ་སྐྱིད་བསྐྲུན་པ་བཅས་ཀྱི་མཐའ་སྐྱོང་བོད་བརྟན་གྱི་ལམ་བུ་གསར་པའི་ཐོག་བསྐྱོད་རྒྱུའི་སྣེ་ཁྲིད་གནང་ནས་དམག་འཐབ་ཀྱི་རྒྱལ་ཁ་རེ་རེ་བླངས་པར་ལྗོངས་ཡོངས་ཀྱི་ལས་བྱེད་པ་དང་མང་ཚོགས་ཀྱི་བརྩི་བཀུར་ཐོབ་པ་དང་།ལྗོངས་ཡོངས་ཀྱི་རྒྱ་ཆེའི་ལས་བྱེད་པ་དང་མི་རིགས་ཁག་གི་མང་ཚོགས་དབར་བརྩེ་སེམས་ཟབ་མོ་ཆགས་པ་ལྗོངས་ཡོངས་ཀྱི་མི་རིགས་ཁག་གི་མི་དམངས་ཀྱིས་བརྗེད་མི་སྲིད།བརྟག་ཞིབ་ཚོགས་ཆུང་གིས་ཧྲུའུ་ཅི་ཁྲེན་ཆོན་གོར་ལྗོངས་ཡོངས་ཀྱི་མི་རིགས་ཁག་གི་མི་དམངས་ཀྱིས་སྙིང་དབུས་ནས་ཐུགས་རྗེ་ཆེ་དང་སྨོན་འདུན་བཟང་པོ་ཞུ་ལུགས་བརྒྱུད་བསྒྲགས་གནང་རྒྱུའི་རེ་བ་ཡོད་ཅེས་གསུངས་པ་རེད།